*Anexa nr.2*

*la ordinul Ministerului Finanțelor*

*nr.21 din 2 februarie 2017*

**Instrucțiunea de completare a Dării de seamă**

**privind plata pentru emisiile de poluanți, deversări și depozitarea deșeurilor**

**CAPITOLUL I**

**Dispoziţii generale**

**1.** Instrucțiunea de completare a Dării de seamă privind plata pentru emisiile de poluanți, deversări și depozitarea deșeurilor stabilește modul de completare a Dării de seamă privind plata pentru emisiile de poluanți, deversări și depozitarea deșeurilor.

**2.** Dacă în luna expirată subiecții impunerii nu au avut operațiuni pasibile taxării conform art.6 alin.(1), art.9 alin.(1) și art.10 alin.(1) din Legea privind plata pentru poluarea mediului nr.1540-XIII din 25 februarie 1998, pentru perioada fiscală respectivă nu se prezintă Darea de seamă privind plata pentru emisiile de poluanți, deversări și depozitarea deșeurilor.

**3.** Dacă înluna expirată au avut loc careva operațiuni pasibile taxării conform art.6 alin.(1), art.9 alin.(1) și art.10 alin.(1) din Legea privind plata pentru poluarea mediului nr.1540-XIII din 25 februarie 1998, pentru perioada fiscală de raportare se prezintă darea de seamă privind plata pentru emisiile de poluanți, deversări și depozitarea deșeurilor cu reflectarea indicatorilor aferenți obiectelor impozabile corespunzătoare.

**Capitolul II**

**Modul de completare a Dării de seamă privind plata pentru emisiile de poluanți, deversări și depozitarea deșeurilor**

**4.** În Darea de seamă privind plata pentru emisiile de poluanți, deversări și depozitarea deșeurilor se indică perioada fiscală, denumirea subiectului, adresa juridică a lui și codul fiscal. Perioada fiscală pentru care se prezintă darea de seamă se indică în formatul: P/LL/AAAA, unde:

P – codul periodicităţii de prezentare a dării de seamă, se indică L (lunar);

LL – numărul lunii, se indică valorile de la 1 la 12;

AAAA – se indică anul;

**5.** Darea de seamă privind plata pentru emisiile de poluanți, deversări și depozitarea deșeurilor conţine 11 coloane, în care se înscrie următoarea informaţie:

**1)** în coloana 1 în dependență obiectul impozabil, pentru care se depune darea de seamă, se indică denumirea poluanților și tipurile deșeurilor ce se depozitează;

**2)** în coloana 2 în dependență de activitatea economică generatoare de poluanți se indică normativul stabilit respectiv pentru emisiile, deversările și depozitarea deșeurilor *(Normativul de emisie a poluanţilor stabilit pentru un an – în baza Autorizaţiei pentru emisia poluanţilor în aerul atmosferic (art.1 Emisiile de poluanti de la sursele staţionare); volumul apelor evacuate în sistemul de canalizare (art.3 Deversările poluanţilor în sistemele de canalizare); volumul de deșeuri format (art.4 Depozitarea deseurilor în amplasamente autorizate).*

***a)*** Normativele de emisie a poluanţilor de sursele staţionare sunt stabilite în “Autorizaţiile pentru emisia poluanţilor în atmosferă”, eliberate de Inspectoratul Ecologic de Stat.

Normativele de plată pentru emisia poluanţilor de către sursele staţionare pentru regiunea respectivă (conform anexei nr.2 din Legea privind plata pentru poluarea mediului nr.1540-XIII din 25 februarie 1998) se determină ca produsul coeficientului salariului minimal pentru regiunea dată la suma salariului minimal.

***b)*** Normativele pentru deversările de poluanţi se prezintă în anexele nr.5 şi nr.6 la Legea privind plata pentru poluarea mediului nr.1540-XIII din 25 februarie 1998 şi Anexa nr.1 la Regulamentul privind cerinţele de colectare, epurare şi deversare a apelor uzate în sistemul de canalizare şi/sau în emisari pentru localităţile urbane şi rurale, aprobat prin Hotărîrea Guvernului nr.950 din 25.11.2013.

***c)*** Normativele pentru depozitarea deşeurilor de producţie se prezintă în anexa nr.7 la Legea privind plata pentru poluarea mediului nr.1540-XIII din 25 februarie 1998. Normativele depozitării deşeurilor se elaborează de către ministere, departamente în comun cu Ministerul Mediului.

**3)** în coloana 3 se indică masa reală exprimată în tone a emisiilor, deversărilor de poluanți sau a deșeurilor depozitate în perioada fiscală de raportare.

***Masa reală de poluanţi se determină***:

*- pentru poluanții emiși de surse staționare –* masa reală de emisi în perioada pentru care se raportează;

- *pentru deversările de poluanți* - ca produsul dintre volumul normativ (respectiv real) de ape uzate şi concentraţiile normative (reale) în perioada respectivă de timp.

Мn(r) = Vn(r) × Cn(r) × 10-6, \_\_\_\_\_(1)

Vn(r) = Qn(r) × T,\_\_\_\_\_\_\_\_\_\_\_\_(2),

unde:

Mn(r) – masa normativă (reală) de poluanţi, tone

Vn(r) – volumul normativ (real) de ape uzate, ml

Cn(r) – concentraţia normativă (reală) de poluanţi în apele uzate mg/l (g/ ml)

Qn(r) – debitele de ape uzate normative şi reale, ml/h

T – perioada de calcul, h.

Volumele de ape uzate pot fi apreciate şi după alte metode cunoscute (volumetric, prin evidenţa iniţială după formele statistice nr.11, 12 şi altele).

*pentru deșeurile depozitate -* masa în tone a deşeurilor formate în perioda pentru care se raportează.

**4)** în coloana 4 se indică mărimea convențională a masei exprimată în tone a emisiilor, deversărilor de poluanți sau a deșeurilor depozitate.

***Masa convențională de poluanţi se determină***:

*- pentru poluanții emiși de surse staționare* – ca produsul dintre masa reală a poluanților emiși în perioda de raportare și coeficientul de agresivitate pentru poluant (care se determină conform tabelei la Anexa nr.2 din Legea privind plata pentru poluarea mediului);

*pentru deversările de poluanți -* ca produsul dintre masa reală a poluantului (i) în tone indicat în coloana 3 a dării de seamă și coeficientul de agresivitate pentru poluantul (i) deversat cu apele reziduale, utilizat pentru recalcularea masei reale, în tone convenţionale conform tabelului din anexa nr.5 la Legea privind plata pentru poluarea mediului;

 *pentru deșeurile depozitate –* se reflectă indicatorul indicat în coloana 3.

**5)** în coloana 5 în dependență de activitatea economică generatoare de poluanți se indică în lei mărimea plății pentru o tonă convențională de emisii, deversări sau deșeuri depozitate, ce se încadrează în limitele normativelor, după cum urmează:

*- pentru poluanții emiși de surse staționare -*  normativele specificate în Anexa nr.2 din Legea privind plata pentru poluarea mediului;

- *pentru deversările de poluanți -*  normativele specificate în Anexa nr.5 din Legea privind plata pentru poluarea mediului;

*- pentru deșeurile depozitate -* normativele specificate Anexa nr.7 din Legea privind plata pentru poluarea mediului;

**6)** în coloana 6 în dependență de activitatea economică generatoare de poluanți se indică în lei mărimea plății emisiile, deversările poluanților sau depozitarea deșeurilor după cum urmează:

*a) Plata pentru emisia poluanţilor în aer atmosferic în limitele normativelor stabilite se determină ca produsul dintre normativul plăţii la cantitatea reală, în tone convenţionale, a poluanților emiși.*

Cuantumul de plată se determină după formula:   Рi = N × Ai × Fri, lei,

în care:

Pi – cuantumul de plata a poluantului i determinat, în lei;

N – normativul plăţii poluantului conform localităţii (regiunii), lei (anexa nr.2 din Legea privind plata pentru poluarea mediului nr.1540-XIII din 25 februarie 1998);

Ai – coeficientul de agresivitate pentru poluantul -i - determinat (conform tabelului la anexa nr.2 din Legea privind plata pentru poluarea mediului);

Fri – cantitatea de facto a poluantului -i – determinat, în tone;

Fri = Ci × T × 10-6, în tone,

în care:

Ci – concentraţia poluantului -i- determinat, g/s;

T – perioada de timp a poluării, în secunde (s).

*b) Plata pentru deversările poluanţilor în limitele normativelor stabilite* se determină ca produsul între normativul plăţii şi masa reală a poluanţilor, în tone convenționale:

P = N × [(Mr(1) × A(1)) + (Mr(2) × A(2)) + ..+(Mr(i) × A(i))]\_\_\_\_\_\_\_(3),

unde:

P – valoarea totală a plăţii pentru poluare, lei

N – normativul regional de plată pentru deversarea poluanţilor pentru 1 t convenţională, lei

A(i) – coeficient de agresivitate pentru poluantul (i) deversat cu apele reziduale, utilizat pentru recalcularea masei reale, în tone convenţionale (conform tabelului din anexa nr.5 la Legea privind plata pentru poluarea mediului şi Anexa nr.1 la Regulamentul privind cerinţele de colectare, epurare şi deversare a apelor uzate în sistemul de canalizare şi/sau în emisari pentru localităţile urbane şi rurale, aprobat prin Hotărîrea Guvernului nr.950 din 25 noiembrie 2013).

Mr(i) – masa reală a poluantului (i), tone.

*c) Plata pentru deversările poluanţilor în rezervoare receptoare şi la cîmpurile de filtraţie* se determină ca produsul între normativul plăţii (0,06 salariu minim) şi volumul deversărilor şi astfel

Р = N × V, lei\_::::\_\_\_\_\_\_\_(4)

*d) Plata pentru evacuările de poluanţi în colectoarele de dejecţii animaliere*, se determină ca produsul dintre normativul plăţii conform anexei nr.6 la Legea privind plata pentru poluarea mediului şi volumul de ape uzate evacuate în m.c. (formula nr.4).

În lipsa controlului de laborator în cazurile evacuării accidentale din diferite tipuri de acumulatoare de dejecţii animaliere se calculează prejudiciul cauzat mediului înconjurător şi concentraţiile pe poluanţi se stabilesc conform tabelei nr.1

|  |
| --- |
| Tabelul nr.1  **Caracteristica apelor uzate ale complexelor zootehnice**   |
| **Beneficiarii de apă** | **M.S.** | **CBO(t)** | **Concentraţiile mg/l** |
| **Azotulamoniacal(NH4)** | **Fosfaţi Р2О5** | **Caliu К2О** |
| Complexele de porcine | 15000 | 12500 | 530 | 300 | 780 |
| Complexele de bovine | 30000 | 11000 | 410 | 600 | 900 |
| Complexele avicole | 1400 | 2400 | 150 | - | - |
|  Concentraţiile de poluanţi sînt reflectate pentru condiţiile de decantare a apelor uzate în acumulările de dejecţii. |

*e) Plata pentru deversările de apă din bazinele piscicole şi pentru scurgeri din averse de pe teritoriul întreprinderilor* (organizate sau neorganizate), se percepe numai în cazul depăşirii normativelor stabilite ale masei poluanţilor în apele reziduale şi se determină ca produs între normativul plăţii multiplicat de 5 ori şi mărimea depăşirii masei reale, în tone convenționale, a poluanţilor asupra celei normative:

Р = 5 × N × (Mr – Mn) × Ai, lei\_\_\_(5)

Volumul apelor meteorice colectate de pe teritoriul întreprinderilor se va determina după formula:

V = 10 × h × Y × F,\_\_\_\_\_\_\_\_\_\_(6)

Masa normativă și masa reală se determină după formula:

Мn(r) = Vn(r) × Cn(r) × 10-6 (7)

Volumul normativ și volumul real de ape uzate in ml. se va determina după formula:

Vn(r) = Qn(r) × T, (2) (8)

unde:

h – stratul depunerilor atmosferice în mm (pentru perioada caldă sau rece) pentru perioada examinată. Se va utiliza informaţia Serviciului “Hidrometeo”, datele statistice. Pentru perioada de raportare a anului se va folosi cantitatea apelor nivale sau resursele de apă conţinute în stratul de zăpadă la începutul perioadei de topire.

Y – coeficient de scurgere a apelor pluvio-nivale în funcţie de caracterul suprafeţei terestre de formare a scurgerilor. Coeficientul scurgerilor nivale are valoarea de circa 0,5÷0,7. Pentru apele de ploaie coeficientul de scurgere se va determina ca valoarea medie ponderată pentru întreaga suprafaţă de colectare a apelor averse din considerentele valorilor medii pentru terenurile caracteristice:

terenuri asfaltate– 0,8-0,95;

terenuri acoperite cu pietriş – 0,3;

terenuri nepavate– 0,2;

terenuri înverzite– 0,1.

F – suprafaţa de calcul a scurgerilor, ha.

Mn(r) – masa normativă (reală) de poluanţi, tone

Vn(r) – volumul normativ (real) de ape uzate, ml

Cn(r) – concentraţia normativă (reală) de poluanţi în apele uzate mg/l (g/ ml)

Qn(r) – debitele de ape uzate normative şi reale, ml/h

T – perioada de calcul, h.

***Coeficienţii de agresivitate pentru ingredienţii respectivi constituie:***

           AMS = 0.33; App = 20

În cazurile lipsei controlului de laborator şi a normelor DLA pentru deversarea apelor meteorice, valorile concentraţiilor poluanţilor pentru calculul plăţii se stabilesc  la nivelul celor maximal posibile potrivit investigaţiilor respective de ramură:

- materii în suspensie - 500-2000 g/ml

- produse petroliere    - 30+70 g/ml

Volumele de ape uzate pot fi apreciate şi după alte metode cunoscute (volumetric, prin evidenţa iniţială după formele statistice nr.11, 12 şi altele).

Debitele de calcul al apelor de ploaie recepţionate la colectoarele canalizaţiei pluvio-nivale se determină conform normelor de construcţie şi proiectare SNiP 2.04.03.85 (Строительные нормы и правила «Канализация. Наружные сети и сооружения») (p2.11-2.43).

Valoarea debitelor apelor nivale, deviază la amplitudine mare, reieşind din diversitatea condiţiilor de topire a zăpezii în decursul zilelor, şi neuniformitatii învelişului de zăpadă în teritoriile cu construcţii. Determinarea acestor valori se va efectua după formulele de calcul prezentate în “Recomandările provizorii privind proiectarea construcţiilor de epurare a apelor de suprafaţă de la întreprinderile industriale” VNII VODGEO, M.1983.

*f) Plata pentru evacuările de apă din bazinele piscicole*

La calcularea plăţii pentru evacuările de apă din bazinele piscicole se utilizează formula (5).

Volumul apelor evacuate se determină conform regimului de exploatare stabilit în paşaportul tehnic al acumulării pentru anii cu probabilitatea de 75%.

Mărimea plăţii se va calcula pentru deversările următorilor poluanţi – materii în suspensie, CBO, azot amoniacal, fosfaţi, caliu.

*g)* *Plata pentru depozitarea deşeurilor pe teritoriul întreprinderilor şi în amplasamente autorizate* în cantităţi ce se încadrează în normativele stabilite se determină ca produsul între normativul plăţii indicat în coloana 5 şi masa, în tone, a deşeurilor.

**7)** În coloana 7 în dependență de activitatea economică generatoare de poluanți se indică masa reală exprimată în tone a emisiilor, deversărilor sau deșeurilor depozitate care depășesc limita normativelor stabilite.

**8)** în coloana 8se indică mărimea convențională a masei exprimată în tone a emisiilor, deversărilor de poluanți sau a deșeurilor depozitate ce depășesc limita normativelor stabilite.

**9)**în coloana 9se indică în lei separat pentru fiecare tip de activitate economică generatoare de poluanți mărimea normativului plății pentru o tonă convențională de emisii, deversări poluanți sau deșeuri depozitate care depășesc limita normativelor.

**10)** în coloana 10 se indică plata pentru emisiile, deversările sau deșeurile depozitate care în dependență de activiatea economică generatoare de polunați care se determină conform modului stabilit mai jos:

*a) Plata pentru emisia poluanţilor din surse staționare cu depăşirea normativelor stabilite se determină ca sumă a produsului dintre normativul plăţii şi normativul ELA de poluanţi, în tone convenţionale, şi a produsului dintre normativul plăţii înmulţit la 5 şi cantitatea reală, în tone convenţionale, ce depăşeşte normativele stabilite, a poluanţilor emişi.*

Cuantumul de plată se determină după formula:

Pi = N × Ai × [Fn + (Fr – Fn) × 5], lei,

în care:

Fn – cantitatea normativă a poluantului determinat, în tone;

Fn = Cn × T × 10-6, în tone;

Cn – concentraţia normativă a poluantului determinat, g/s;

T – perioada de timp a poluării, în secunde (s).

Fr – cantitatea de facto a poluantului determinat, în tone.

*b) plata pentru emisia accidentală (în jerbă) a poluanţilor ai surselor staţionare* se determină ca suma produsului dintre normativul plăţii şi normativul emisiilor limitat admisibile (ELA) de poluanţi, în tone convenţionale şi produsului dintre normativul plăţii înmulţit la 50 şi mărimea depăşirii emisiilor reale faţă de normativ în tone convenţionale.

Cuantumul de plată se determină după formula:

Pi = N × Ai × [Fni + (Fri – Fni) × 50], lei.

în care

Pi – cuantumul de plată a poluantului -i- , în lei;

N – normativul plăţii pentru localitate (regiune) (conform Anexei nr.2 la Legea privind plata pentru poluarea mediului), lei;

Ai – coeficientul de agresivitate pentru poluantul i determinat (conform tabelei la anexa nr.2 la Legea privind plata pentru poluarea mediului);

Fri – cantitatea de facto a poluantului i determinat, în tone;

Fni – cantitatea normativă a poluantului determinat, în tone.

50 – coeficientul de majorare a normativului plăţii.

Emisii accidentale (în jerbă) ale poluanţilor sînt:

- emisiile, care au condus la poluarea excepţională a aerului şi au fost înregistrate analitic sau vizual;

- emisiile de la sursele mobile ale poluanţilor pentru care concentraţiile maxime admisibile (CMA) nu sînt stabilite, ale produselor petroliere în cantitate de 5 tone şi mai mult;

Poluarea excepţională a aerului – situaţie în care concentraţia unuia sau a mai multor poluanţi în aerul atmosferic depăşeşte CMA:

a) de 20 – 29 ori, acest nivel menţinîndu-se timp de peste 48 ore;

b) de 30 – 49 ori, acest nivel menţinîndu-se timp de peste 8 ore;

c) de 50 ori şi mai mult;

d) nivelul de radiaţie în aer depăşeşte 0.2 Röentgen/oră.

Emisiile în lipsa documentaţiei normativelor ecologice la întreprindere (organizaţie) se consideră ca emisii accidentale (în jerbă) ale poluanţilor fără autorizaţia Inspectoratului Ecologic de Stat.

*c) Plata pentru deversările poluanţilor, care depăşesc normativele stabilite*, se determină ca suma produsului dintre normativul plăţii şi masa normativă a poluanţilor şi a produsului dintre normativul plăţii, mărimea depăşirii masei reale a poluanţilor asupra celei normative în tone convenţionale şi coeficientul de multiplicitate a depăşirii reale a concentraţiei faţă de cea normativă.

P = N × Ai [Mn + (Mr – Mn) × К],\_\_\_\_\_\_(9),

  unde:

K = Cr /Cn\_\_\_\_\_\_\_\_\_\_::::::::::::::::\_\_\_(10)

K – coeficient de multiplicitate, depăşirea concentraţiei reale a poluantului “i” asupra celei normative.

Pentru determinarea “K” se folosesc valorile medii ale concentraţiilor reale ale poluanţilor după rezultatele controlului de laborator din perioada dării de seamă. În cazul lipsei controlului de laborator, ca concentraţii reale se iau cele stabilite de normele şi regulile de construcţie “SNiP” , normele ramurale şi altele, ţinîndu-se cont de eficacitatea de funcţionare a instalaţiilor de epurare.

În cazurile cînd “Mr” ca valoare absolută este mai mică ca “Mn”, dar au fost depistate concentraţii sporite de poluanţi, ce au afectat calitatea resurselor de apă, la calcularea “Mn” se va folosi volumul real al apelor uzate evacuate şi concentraţiile normative de poluanţi.

În formula 9 este interpretat calculul simplificat numai pentru o substanţă poluantă. După caz, se va calcula plata pentru toţi indicii de poluare ce depăşesc normele stabilite.

*d) Plata pentru depozitarea deşeurilor*

Plata pentru depozitarea deşeurilor în amplasamente autorizate în cantităţi ce depăşesc normativele stabilite se calculează în cuantum de 5 ori mai mare decît cel indicat în coloana 6.

**11)** în coloana 11 se indică totalul taxei calculate pe fiecare tip de activitate economică generatoare de poluanți și se reflectă suma indicatorilor reflectați respectiv în coloanele 6 și 10.

**12)** în rîndul «TOTAL» se indică totalul plăților ce urmează a fi achitate la buget care se determină ca suma indicatorilor reflectați în coloana 11 pentru fiecare tip de activitate economică generatoare de poluanți.